डेम में सिर्फ 6 फीट पानी, चेताया- चोरी की तो एफआईआर
बांध में छह फीट पानी शेष है। डूब क्षेत्र के पास के गांवों में पानी चोरी का ज्यादा डर है। इसलिए संयुक्त टीम इन क्षेत्रों में सतत पेट्रोलिंग करेगी। नपा व पुलिस विभाग भी सहयोग देंगे। मोटर, स्टार्टर आदि उपकरण मिले तो जब्त कर संबंधित के खिलाफ एफआईआर दर्ज कराई जाएगी। गांवों में मुनादी कराकर चेतावनी दे दी गई है। आलोक सक्सेना, एसडीओ, जल संसाधन विभाग
शहर में आने वाला पानी चोरी का अंदेशा
शहरवासियों की जलापूर्ति के लिए बांध का पानी मुख्य दांई नहर से नाले में बहता हुआ नदी से वॉटर वर्क्स तक आता है। 21 फरवरी को नहरें बंद होने के बाद भी कुछ किसानों ने पाइप व मोटरें नहर के इस पानी वाले हिस्से से नहीं हटाई है। विभागीय एसडीओ आलोक सक्सेना का कहना है दबाव कम होने से यहां पानी चोरी का अंदेशा नहीं है। पाइप पहले के डले होंगे, जिन्हें हटवाया जाएगा।
चीलर बांध सिर्फ छह फीट पानी शेष रहने से इस तरह सूखने लगा है।
भास्कर संवाददाता | शाजापुर
क्षेत्र के किसानों को रबी सीजन की फसल के लिए नहरों से चार बार पानी देने के बाद अब चीलर बांध में सिर्फ छह फीट पानी ही शेष है। गर्मी के सीजन के पहले महीने में ही पानी बहुत कम हो जाने से बारिश में लबालब 23 फीट भराया बांध सूखने लगा है। अब तलहटी दिखने लगी है। नहरें बंद होने के बाद जल संसाधन विभाग और नपा के सामने सबसे बड़ी चुनाैती बांध से पानी चोरी रोकने की है।
जिम्मेदारों का मानना है कि पानी चोरी नहीं हुई तो छह फीट पानी से जून माह तक शहर की करीब एक लाख आबादी की प्यास बुझाई जा सकती है। अब पानी चोरी हुआ तो जल्द ही हालात बिगड़ेंगे। ऐसा न हो, इसलिए जल संसाधन विभाग और नपा की संयुक्त टीम पुलिस जवानों के साथ मिलकर पेट्रोलिंग करेगी। बांध में मोटर, स्टार्टर आदि उपकरण डाल पानी चोरी करता मिला तो उपकरण जब्त कर संबंधित पर विभाग एफआईआर दर्ज कराएगा। बांध के डूब क्षेत्र के पास के गांवों पर विशेष नजर रखी जाएगी। मोटरें डालकर पानी चुराने का सबसे ज्यादा डर यहां होने से इन क्षेत्रों में इसे लेकर शुक्रवार को मुनादी भी करवा दी गई है।
भास्कर पहले ही कर चुका था सचेत
जिम्मेदार विभागों को भास्कर एक महीने पहले ही सचेत कर चुका था। 4 फरवरी को चीलर बांध में 11 फीट पानी, नहर बंद होने के बाद पानी चोरी नहीं रोकी तो जलसंकट तय शीर्षक से खबर प्रकाशित कर हालात स्पष्ट कर दिए गए थे।
टीम यहां रखेगी निगरानी
जानकारी के अनुसार तीन विभागों की संयुक्त टीम चीलर बांध से पानी चोरी रोकने सोमवार से पेट्रोलिंग शुरू करेगी। बांध के डूब क्षेत्र के पास स्थित सांपखेड़ा, आला उमरोद, धाराखेड़ी, मुल्लाखेड़ी, सनकोटा, लोंदिया, दिल्लौद पंचायतों में सतत पेट्रोलिंग कर निगरानी रखेगी। यहां चोरी होने का डर है।
hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva